కార్తికేయ (సినిమా)

కార్తికేయ చందు మొండేటి దర్శకత్వంలో 2014లో విడుదలైన ఉత్కంఠభరిత తెలుగు చిత్రం. ఇందులో నిఖిల్, స్వాతి ప్రధాన పాత్రలు పోషించారు.

కథ
సుబ్రహ్మణ్యపురం అనే ఊరిలో సుబ్రమణ్యస్వామి గుడికి సంబంధించిన విశేషాలు తెలుసుకుందామని ప్రయత్నించే ప్రతి ఒక్కరూ పాము కాటుకి చనిపోతుంటారు. ఆ గుడికి సంబంధించిన రహస్యం ఏమిటనేది తెలుసుకోవాలని తన ప్రయత్నం మొదలు పెడతాడు ఆ ఊరికి మెడికల్‌ క్యాంప్‌ మీద వచ్చిన వైద్య విద్యార్థి కార్తీక్‌ (నిఖిల్‌). ప్రతి యేటా కార్తీక పౌర్ణమికి వెలుగులు విరజిమ్మే ఆ గుడి వెనుక రహస్యం ఏమిటి? ఒకప్పుడు ఎంతో ఖ్యాతి గడించిన ఆ గుడిని గురించి ఎవరైనా మాట్లాడినా కానీ ఎందుకని చనిపోతున్నారు? ఆ రహస్యం ఛేధించడానికి చేసే ప్రయత్నంలో కార్తీక్‌కి ఏమవుతుంది అన్నదే మిగిలిన కథ.

నటవర్గం
 కార్తికేయ గా నిఖిల్ సిద్దార్థ్
 వల్లి గా కలర్స్ స్వాతి
 శాస్త్రి గా తనికెళ్ళ భరణి
 రావు రమేశ్
 ప్రవీణ్
 తులసి
 జయప్రకాష్

సాంకేతికవర్గం
కూర్పు: కార్తీక శ్రీనివాస్‌
ఛాయాగ్రహణం: కార్తీక్ ఘట్టమనేని
నిర్మాత: వెంకట శ్రీనివాస్‌ బొగ్గరం 
కథ, మాటలు, కథనం, దర్శకత్వం: మొండేటి చందు 
సంగీతం - శేఖర్ చంద్ర

పురస్కారాలు
 సైమా పురస్కారాలు
 ఉత్తమ నిర్మాత: వెంకట శ్రీనివాస్ బొగ్గరం
 నంది పురస్కారాలు
 నంది ఉత్తమ దర్శకుడు: చందూ మొండేటి
 నంది ఉత్తమ ఆడియోగ్రాఫర్స్: రాధాకృష్ణ ఎస్కల

మూలాలు

బయటి లంకెలు
 
2014 తెలుగు సినిమాలు